CELEX: 62021CN0578
Language: fi
Date: 2021-09-17 00:00:00
Title: Asia C-578/21 P: Valitus, jonka Irish Wind Farmers' Association Clg, Carrons Windfarm Ltd, Foyle Windfarm Ltd, Greenoge Windfarm Ltd ovat tehneet 17.9.2021 unionin yleisen tuomioistuimen (ensimmäinen jaosto) asiassa T-680/19, Irish Wind Farmers' Association ym. v. komissio, 7.7.2021 antamasta tuomiosta

15.11.2021   
            
            
               FI
            
            
               Euroopan unionin virallinen lehti
            
            
               C 462/30
            
         
      Valitus, jonka Irish Wind Farmers' Association Clg, Carrons Windfarm Ltd, Foyle Windfarm Ltd, Greenoge Windfarm Ltd ovat tehneet 17.9.2021 unionin yleisen tuomioistuimen (ensimmäinen jaosto) asiassa T-680/19, Irish Wind Farmers' Association ym. v. komissio, 7.7.2021 antamasta tuomiosta
      (Asia C-578/21 P)
      (2021/C 462/35)
      Oikeudenkäyntikieli: englanti
      
         Asianosaiset
      
      
         Valittajat: Irish Wind Farmers' Association Clg, Carrons Windfarm Ltd, Foyle Windfarm Ltd, Greenoge Windfarm Ltd (edustajat: M. Segura Catalán, abogada, ja M. Clayton, avocate)
      
         Muu osapuoli: Euroopan komissio
      
         Vaatimukset
      
      Valittajat vaativat, että unionin tuomioistuin
      
                  —
               
               
                  kumoaa valituksenalaisen tuomion
               
            
                  —
               
               
                  velvoittaa komission korvaamaan ensimmäisessä oikeusasteessa ja muutoksenhakumenettelyssä aiheutuneet oikeudenkäyntikulut.
               
            
         Oikeudelliset perusteet ja pääasialliset perustelut
      
      Valitus perustuu kahteen valitusperusteeseen.
      Ensimmäisessä valitusperusteessaan valittajat katsovat, että unionin yleinen tuomioistuin tulkitsi virheellisesti SEUT 108 artiklaa ja asetuksen (EU) 2015/1589 (1) 4 artiklaa, kun se totesi, että kyseessä olevan tukitoimenpiteen arviointi ei edellyttänyt komissiolta muodollisen tutkintamenettelyn aloittamista, koska tällä ei ollut vakavia vaikeuksia toimenpiteen luokittelemisessa valtiontueksi ja sen sisämarkkinoille soveltuvuuden arvioinnissa.
      Ensimmäinen valitusperuste jakautuu kuuteen osaan.
      Ensimmäinen osa: unionin yleinen tuomioistuin teki oikeudellisen virheen, kun kyse on komission velvollisuudesta tutkia tosiseikkoja ja oikeudellisia seikkoja säännöstenvastaisen tuen varalta.
      Toinen osa: unionin yleinen tuomioistuin teki oikeudellisen virheen, kun se käsitteli jäsenvaltioiden toimittamia tietoja ja kantelijoiden toimittamia tietoja eri tavoin.
      Kolmas osa: unionin yleinen tuomioistuin teki oikeudellisen virheen arvioidessaan alustavan tutkinnan kestoa.
      Neljäs osa: unionin yleinen tuomioistuin teki oikeudellisen virheen asettaessaan todistustaakan kantelijoille.
      Viides osa: unionin yleinen tuomioistuin teki oikeudellisen virheen, kun se ei ottanut huomioon Yhdistyneen kuningaskunnan järjestelmän merkityksellisyyttä nyt käsiteltävässä asiassa.
      Kuudes osa: unionin yleinen tuomioistuin teki virheellisen päätelmän sen menetelmän teknisestä luonteesta, jolla arvioidaan fossiilisilla polttoaineilla toimivien energiantuotantolaitosten nettoarvoa.
      Toisessa valitusperusteessaan valittajat katsovat, että unionin yleinen tuomioistuin otti valittajien esittämät selvät todisteet huomioon vääristyneellä tavalla.
      
         (1)  Euroopan unionin toiminnasta tehdyn sopimuksen 108 artiklan soveltamista koskevista yksityiskohtaisista säännöistä 13.7.2015 annettu neuvoston asetus (EU) 2015/1589 (EUVL 2015, L 248, s. 9).